ย้ำ แม่แอลลี่ ยัน ลูกสาวไม่มีหนุ่มมาจีบจิ๊จ๊ะ
สวยใสระดับประเทศ แอลลี่ พิมบงกช จันทร์แก้ว มิสยูนิเวิร์สไทยแลนด์ Miss Universe Thailand 2014 แต่จนป่านนี้หัวใจยังไร้รัก ไม่ต้องก็ต้องเชื่อเพราะ คุณยุ้ย ปนัดดา จันทร์แก้ว คุณแม่ของแอลลี่ กล่าวเสียงดังว่า ลูกสาวสุดสวย ตั้งแต่มาอยู่เมืองไทยไม่มีหนุ่มไหนกล้ามาจีบเลย มัวแต่มุ่งมั่นกับการเตรียมตัวเข้าประกวดมิสยูนิเวิร์สไทยแลนด์,คุณยุ้ย ปนัดดา ให้สัมภาษณ์อย่างอารมณ์ดีกับบันเทิงไทยรัฐออนไลน์ ถึงลูกสาวแอลลี่กับการเตรียมตัวไปประกวดมิสยูนิเวิร์ส ก็คอยดูแล ไปเรียนพร้อมลูก ถ้าแอลลี่ไปเรียน แม่ก็ไปเรียนด้วย เขาสอนอะไรมา เราก็ช่วยจำแล้วมาบอกลูก อย่างนี้ดีมั้ย ที่ยูเรียนมาเอามาแชร์กัน คะแนนลูกสาวตัวเองหน่อย? ให้ร้อยเลยค่ะ จริงๆ พร้อมทุกอย่าง ตัวพร้อมใจพร้อม เขาจะพยายามทำให้ดีที่สุด ณ ตรงนั้น พอไปถึงที่โน่น เราก็ต้องทำของเราให้ดีที่สุดเท่าที่เราจะทำได้ แต่ทั้งนี้ทั้งนั้นก็ต้องขึ้นอยู่กับคณะกรรมการ เราไม่สามารถจะไปคอนโทรลเขาได้ วันที่ 23 ธ.ค.นี้ ก็จะบินไปกันแล้ว ไปเก็บตัวประมาณ 21 วัน คุณแดง (สุรางค์ เปรมปรีด์) ให้เราไปแวะที่ลอสแองเจลีส ที่บ้านก่อนประมาณ 10 วัน เพื่อไปรีแล็กซ์ก่อนสัก 10 ไปเจอเพื่อนไปเจอครอบครัว เจอปู่ย่าตายาย ที่สำคัญคือ น้องอยากจะไปทานอาหารที่โน่นมาก แล้วพอวันที่ 3 ม.ค. จะบินไปเข้ากองประกวดที่ฟลอริดา คุณแม่จะบินตามไปคอยดูแลลูกด้วย? ไม่ค่ะ มีแค่พี่แจ๊ส (ประณม ถาวรเวช) คนเดียวค่ะ,สาวสวยก็ต้องคู่กับหนุ่มหล่อ ตอนนี้ลูกสาวแอลลี่ มีหนุ่มหล่อมาคอยดูแลหัวใจแล้ว? (ยิ้ม) ตอนนี้พูดจริงๆ ยังไม่มี ทางกองประกวดขอเอาไว้ อย่าเพิ่งรีบมีแฟนตอนนี้เลย? (รีบตอบ) ไม่ๆ ไม่มีใครห้ามหรอกค่ะ เพราะเป็นเรื่องส่วนตัว น้องอยู่ที่นี่ รู้จักใคร ตอนเช้าขึ้นมาเห็นแม่เห็นน้อง ตอนเช้าก็ไปฟิตเนส คือถ้าไม่มีงานของกองประกวดก็จะว่าง จะพากันไปเข้าฟิตเนสๆๆๆ ถ้ามีงานมีกิจกรรมจะต้องออกไปทำ เสร็จแล้วก็จบบ้าน ไม่มีๆ ไม่มีคนที่จะเข้ามาจิ๊จ๊ะด้วย แม้กระทั่งเพื่อนก็มีแค่ไม่กี่คนเอง มีแค่พวกเพื่อนๆ นางงามด้วยกัน ซึ่งทุกคนก็มีภารกิจก็แค่ได้คุยกันไลน์คุยกันอย่างงี้ค่ะ ถ้าจะให้ไปแฮงค์เอ้าต์ข้างนอก แอลลี่ไม่ไป พักหลังๆ แม่ก็ไม่ค่อยอยากจะให้เขาออกไปไหน แม้กระทั่งช็อปปิ้ง แม่ก็จะพาไป ช็อปปิ้งก็ต้องคอยดูแลภาพลักษณ์? คือจะไปไหนแม่ต้องพาไป ก็อาจจะเป็นเพราะแม่ด้วย ที่สปอยส์จะทำอะไรก็จะคอยทำให้ตลอด คือเขาทำได้ แต่ที่นี่เมืองไทยนะ แม่ไปด้วย (ยิ้ม),ไม่มีอะไรเป็นห่วงแล้วกับแอลลี่? ไม่มีค่ะ ความจริง หลังจากนี้แม่เข้าประกวดนางงามได้เลยนะ (ยิ้ม) เพราะเรียนทุกอย่าง จริงๆ เรียนตั้งแต่การเดิน การเต้น บุคลิกภาพ คือแม่อยู่กับเขาตลอด ยังขำตัวเองอยู่เลยว่าจบจากแอลลี่แล้ว แม่เข้าประกวดได้เลยนะ ขำๆ (ยิ้ม) เราก็ได้เรียนรู้อะไรหลายๆ อย่างพร้อมกับลูกเรา เรื่องโซเซียลมีเดีย คุณแม่ต้องคอยคุมแอลลี่ด้วย? ก็ดูค่ะ น้องเล่นแต่ไอจี แต่น้องก็ไม่ค่อยโพสต์อะไร ก็คอยบอกนะว่าเป็นคนของประชาชนก็ลงๆ หน่อย แฟนคลับจะได้รู้ว่า ตอนนี้เราทำอะไรอยู่ นิดหนึ่งๆ เขาไม่ค่อยชอบโพสต์ คือถ้าไม่บอก น้องก็ไม่ชอบโพสต์,ถ้าได้ตำแหน่งก็ดีไป แต่ถ้าไม่ได้ตกรอบ คุณแม่เตรียมการอะไรไว้คร่าวๆ บ้างคะ? ก็กลับมาทำงานให้กองประกวดต่อไปค่ะ นางแบบแอลลี่คงจะเหมาะ เพราะสูงดี แต่นางเอกละครคงไม่ค่อยโอเค เพราะแอลลี่สูงเกินไปสำหรับพระเอก? (ยิ้ม) นางเอกคงจะยากนิดหนึ่งค่ะ ถ้าจบภารกิจแล้ว ก็คงจะกลับไปเรียนหนังสือ คุณแม่อยากให้แอลลี่ไปเรียนที่สหรัฐฯ? แอลลี่ชอบเมืองไทย แอลลี่อยากเรียนที่เมืองไทย แต่แม่บอกว่าให้รอทำหน้าที่นางงามให้จบปีก่อน ค่อยไปเรียนต่อที่โน่น ถ้ามีงาน มีเดินแบบก็ทำ ต้องรอดูก่อนด้วยค่ะว่าจะยังไง,น้องสาวแอชลี่ย์ ก็สวยใสและมีแววอยู่ คุณแม่คิดจะดันต่อให้เข้าประกวดนางงามมั้ย? ไม่ค่ะๆ ไม่เอาๆ เขาเฉยๆ เคยคุยๆ เอามั้ยสนุกๆ เขาไม่เอาไม่ชอบ เขาไม่เหมือนพี่ ที่ชอบตั้งแต่เด็กๆ คุณแม่ประทับใจอะไร ในแฟนคลับแอลลี่มากที่สุด? ยกตัวอย่างเลย ถ้ามีการโพสต์อะไรเกี่ยวกับแอลลี่ เช่นมีใครมาว่าวันนี้แอลลี่ไม่สวย หรืออะไรก็ได้ ก็จะมีคนออกมาปกป้องตลอด (ยิ้ม) แม่ก็ได้แต่อ่าน เราไม่ออกไปโวยวาย หรือว่าอะไรอยู่แล้ว เราเฉยๆ อ่านแค่ดูว่าเขาคิดกับลูกยังไง แฟนคลับน่ารักนะคะ ก็มีของเอามาให้ด้วยบ้าง เช่น รองเท้า ต่างหู เครื่องสำอาง เสื้อผ้า แม่เห็นในความรักที่แฟนคลับมีให้ เขาจะรู้ทุกอย่างเลย เชื่อเลยว่าชอบจริง (ยิ้ม).
สวยใสระดับประเทศ แอลลี่ พิมบงกช จันทร์แก้ว มิสยูนิเวิร์สไทยแลนด์ Miss Universe Thailand 2014 แต่จนป่านนี้หัวใจยังไร้รัก ไม่ต้องก็ต้องเชื่อเพราะคุณยุ้ย ปนัดดา จันทร์แก้ว คุณแม่ของแอลลี่ กล่าวเสียงดังว่าลูกสาวสุดสาว 
มิสยูนิเวิร์สไทยแลนด์,แอลลี่ พิมบงกช,แอลลี่ พิมบงกช จันทร์แก้ว,แม่แอลลี่,ยุ้ย ปนันดา,ปนัดดา จันทร์แก้ว,Miss Universe Thailand 2014,นางงาม,เวทีประกวด,แฟนแอลลี่,กองประกวด